Nkandla-komitee aangestel | Maroela Media
Die parlement het aangekondig dat 'n komitee aangestel sal word om die polisieminister se verslag oor die opgraderings by pres. Jacob Zuma se Nkandla-woning te hanteer.
"Die speaker [Baleka Mbete] het navrae ontvang wat die polisieminister se verslag oor Nkandla betref. In afwagting op die verslag is 'n proses begin om 'n ad hoc-komitee aan te stel om die verslag te oorweeg," het die parlement in 'n verklaring gesê.
Thuli Madonsela, openbare beskermer, het verlede jaar bevind dat Zuma en sy gesin onbehoorlik by die opgraderings gebaat het.
Madonsela het opdrag gegee dat Zuma 'n gedeelte van die geld moet terugbetaal. Zuma het Nathi Nhleko, minister van polisie, opdrag gegee om te besluit of hy [Zuma] verantwoordbaar gehou moet word. Nhleko het reeds sy verslag voltooi en vir Mbete gewag om vir hom te sê wanneer hy sy verslag aan die parlement beskikbaar moet stel.
'Rassehaat'-veldtog by Tukkies gekap
Nogal 'n gerieflike plekkie in vergelyking met genl. Smuts se tweedehandse sinkhuis by Irene. Ja, die vere maak die voël …